# Copa Hernán

La Copa Hernán va ser un torneig de basquetbol organitzat per la Federació Catalana de Basquetbol que va començar a disputar-se l'any 1944. Els premis per als campions, una copa i una pilota de la marca "Hernán", eren proporcionats per l'empresari Juan Hernández, propietari de l'empresa que començava a subministrar pilotes a les principals competicions esportives de Catalunya.
Estava dividida en tres competicions: una per als equips de tercera categoria masculins, un altre per als de primera i segona categoria femenina i un altre per als primers equips masculins, sent aquesta la competició que va adquirir major rellevància. La primera edició va ser guanyada pel Club Joventut Badalona, derrotant al BIM a la final per 56 a 32. La segona edició, celebrada a la pista de la Gran Via de Barcelona, la va guanyar el CB Manresa al derrotar per 24 a 22 al JACE Calella, i la tercera la guanyaria L'Hospitalet, derrotant a la final al Círcol Catòlic. Precissament seria el Círcol Catòlic de Badalona el campió de l'edició següent al derrotar el CN Mediterráneo per 46 a 26 en el camp del Laietà. La final de la cinquena edició es va celebrar al camp del BIM, resultant guanyador el JACE Calella al derrotar el FC Barcelona per 41 a 40. El 1950 la final es va celebrar a Les Arenes entre el vigent campió d'Espanya, el FC Barcelona, i el subcampió, el Joventut, guanyant el títol aquest darrer per 33 a 27. Les dues temporades següents el Joventut torna a guanyar la competició, convertint-se en el club que més vegades el conqueria.
| Edició | Any | Campió | Finalista | Resultat |
| I | 1944 | Club Joventut Badalona | BIM | 56–32 |
| II | 1945 | CB Manresa | JACE Calella | 24–22 |
| III | 1946 | CB L'Hospitalet | Círcol Catòlic | 32–20 |
| IV | 1947 | Círcol Catòlic | CD Mediterráneo | 46–26 |
| V | 1948 | JACE Calella | FC Barcelona | 41–40 |
| VI | 1949 | UD Montgat | Club Joventut Badalona | 38–42 |
| VII | 1950 | Club Joventut Badalona | FC Barcelona | 33–27 |
| VIII | 1951 | Club Joventut Badalona | CB Santfeliuenc | 46–27 |
| IX | 1952 | Club Joventut Badalona | CB Mollet | 61–35 |

## Referències

* ↑ «El primer Toneo Copas Hernán» (en castellà). El Mundo Deportivo, 09-03-1944 [Consulta: 21 maig 2020].
* ↑ Conde Esteve, Justo; Ramos Pérez, José Ramón. Joventut Badalona. La quinta essència del bàsquet, 1992, p. 35 [Consulta: 7 juny 2020].
* ↑ «El Manresa se adjudicó el Trofeo Hernán» (en castellà). El Mundo Deportivo, 01-07-2020 [Consulta: 8 juny 2020].
* ↑ La quinta essència del bàsquet, p. 38-39 [Consulta: 20 juny 2020].
* ↑ «Torneo Copa Hernán - El C.C. de Badalona campeón» (en castellà). El Mundo Deportivo, 06-07-1947 [Consulta: 16 juliol 2020].
* ↑ «EL JACE de Calella venció al Barcelona» (en castellà). Mundo Deportivo, 04-07-1948, p. 2 [Consulta: 7 agost 2020].
* ↑ Espín, Manuel «El Juventud venció al Barcelona (33-27)» (en castellà). El Mundo Deportivo, 19-06-1950, p. 2 [Consulta: 30 agost 2020].
* ↑ «La final de la Copa Hernan» (en castellà). El Mundo Deportivo, 04-08-1951, p. 2 [Consulta: 7 setembre 2020].
* ↑ «El Juventud, vencedor del trofeo Hernán, al batir el Mollet (61-35) en la final» (en castellà). El Mundo Deportivo, 16-07-1952, p. 3 [Consulta: 20 setembre 2020].
* ↑ Espiga, Manel «La UD Montgat se proclama campeón». Revista de Badalona, 30-07-1948, p. 7 [Consulta: 27 març 2022].
* ↑ «CB Juventud y CB Uralita, vencedores de las "Copas Hernán", de 1ª y 3ª categoria». Diario de Barcelona, 29-07-1951 [Consulta: 29 juliol 2024].